ISUS CRISTOS SI ETICA OMULUI DE AZI 


Pr. Lucian Farcaş 

Au creştinii de azi un model de viaţă? 


Pornind de la idealul spiritualității creştine, aşa cum a fost el 
postulat de-a lungul secolelor în tradiţia creştină occidentală (catolică) 
şi orientală (bizantină), modelul care ar trebui să caracterizeze măr- 
turia vieţii, atât la nivel personal particular cât şi la nivel personal co- 
munitar, este prin excelenţă unul de natură euharistică. Asta înseamnă 
că în centrul vieţii stă Isus Cristos, prezent şi activ prin excelenţă în 
sfânta Euharistie. Sublimitatea vieții creştine, euharistice, constă în 
unirea intimă cu Domnul, mort şi înviat, de faţă în speciile sfinte ale 
pâinii şi vinului. Cristos este pâinea care se frânge: soliditatea persoa- 
nei lui înseamnă unitate, prospeţime dar şi fragilitate. Se poate frânge 
uşor şi împărtăşi celorlalți. La fel, Isus este vinul care se varsă: speci- 
ficul personalităţii lui înseamnă capacitate de a se dărui, de a se risipi, 
de a nu se mărgini în a revărsarea bucuriei dăruite celorlalți. 


Creştinul, chemat să fie o fiinţă euharisticä, ar trebui să fie o pre- 
zentä participativă a lui Cristos Isus. Ar fi de dorit ca în persoana sa să 
deţină stabilitatea şi unitatea pâinii obţinute din boabe adunate de pe 
multele câmpii; ar fi de aşteptat ca personalitatea sa să aibă capacitatea 
vinului de a se revărsa în inimile oamenilor pentru a rodi în ei bucuria. 
Cetăţeanul societăţii româneşti, societate cu pretenţii creştine aproape 
sufocante, este chemat, în virtutea identităţii şi misiunii sale ontologice 
creştine, să fie un ferment care să dospeascä şi să facă posibilă o viață 

mai umană şi mai divină. Astfel ar fi normal pentru el să stea senin în 
fața Domnului şi să se comporte smerit faţă de Semenii săi. Cu simţ 
realist şi responsabil însă, se poate constata că, în realitate, lucrurile stau 
şi altfel. Omul cetăţean - creştinul contemporan - s-a obişnuit să fure 
pâinea, pe care nu o mai frânge şi o împarte, ci o taie şi o comerciali- 
zează. La fel face cu vinul, îl falsifică, ajungând deseori să se turmen- 
teze, procurändu-si starea propice pentru bocitul durerilor. Creştinul din 
societatea română contemporană, care ar trebui să radieze de bucurie 
şi fericire, suferă de foame şi tristeţe. Aceasta îl face să fie lingusitor şi 
smerit cu Dumnezeu (deci având o conștiință împovărată!), iar faţă de 
Semenii săi se comportă dur şi hräpäret (deci având o conștiință linis- 
tita!). Probabil că lucrul acesta se datorează unei confuzii nefericite în 
domeniul repartiției şi asumării locului şi rolului în societate si în 
biserică: preoţii tind să construiască şcoli, spitale, orfelinate şi uneori 
buticuri sau service-auto iar politicienii fac jocul închinării în faţa 
Sfintei Paraschiva sau a icoanei miraculoase de la Cacica. 


În faţa acestei situaţii, responsabilitatea matură şi orientată a 
creştinului nu trebuie să postuleze întoarcerea la un timp istoric în care 
străbunii noştri ar fi fost mai buni şi mai sfinţi; nu e sigur c-au fost mai 
buni şi mai sfinţi, ci s-au confruntat cu mai puţin probleme de respon- 
sabilitate individuală şi civică. Creştinul de azi trebuie să privească 
înainte, în viitor, pentru a se angaja deja acum, în prezent, în edificarea 
Împărăției Cerurilor. Isus Cristos, unicul Mântuitor al oamenilor, repre- 
zintă şi pentru omul şi creştinul de azi modelul sublim de viaţă, ca o 
formă de trăire a propriei chemări la demnitatea de a fi copii ai lui 
Dumnezeu, profund implicaţi în combaterea răului şi decis angajaţi în 
realizarea împărăției binelui. În contextul acestor observaţii a fost 
elaborat materialul prezentat în continuare. 


Introducere 


Având în vedere tematica generală - Cristos unicul Mântuitor al 
omenirii - se poate pune următoarea întrebare: care este relaţia dintre 
Cristos şi omul modern? Este Cristos cel care se interesează de omul 

de astăzi? Sau este omul cel care se interesează de Isus Cristos?! Fără 
a prezenta acum răspunsul definitiv, luând în considerare bogăția 
materialului expus în cadrul dezbaterilor noastre teologice, s-ar putea 
spune că avem de-a face cu o relaţie partenerială între Cristos şi om, 
fiecare având locul şi rolul său specific. 


Dacă prezentarea lui Isus Cristos este făcută în primul rând de 
explorarea specifică ştiinţelor biblice şi apoi este aprofundată de dis- 
cursul teologic dogmatic, în contextualitatea interdisciplinară teologi- 
co-sistematică, revine teologiei morale sarcina de a prezenta locul şi 
rolul omului de astăzi, chemat să răspundă pozitiv şi angajat la oferta 
salvifică făcută de Cristos în perspectiva Împărăției Cerului’. În pre- 
zentarea materialul de față se pleacă de la considerentul că răspunsul 
venit din partea omului, răspuns dat chemării divine, trebuie formulat 
tinând seama de două elemente de importanță deosebită. 


A) În primul rând este bine să se ţină cont de faptul că bogăția 
mesajului salvific propus oamenilor de Isus nu poate fi trăit în mod 
concret decât fragmentar. Ființa omului a fost creată într-un mod mi- 
nunat, re-creată într-un mod şi mai minunat, însă ea a rămas ființa 
mărginită, ființa limitată în posibilitățile şi capacitățile ei de primire şi 
realizare a profunzimii si pluralitätii vieții creştine. Imaginea Bisericii 
privite ca un corp viu, corp în care sunt membre diferite, cu locuri şi 
roluri diferențiate, poate ajuta la înțelegerea acestui aspect: omul este o 
ființă limitată în ceea ce este precum şi în modul ei de a exista. Însă 
depăşeşte condiția mărginirii participând la viața întregului trup 


|! Cfr. Georg Langmayer, Mensch und Christ zugleich? Zum gegenwärtigen Stand der 


Theologischen Anthropologie, in: Günter Lange (Hrsg.), Was ist der Mensch? 
Aktuelle Fragen der Theologischen Anthropologie (Theologie im Kontakt, Bd. 1), 
Bochum 1993, 9-27, 10-11. 


? Cfr. Franz Böckle, art. Ethik, in: Peter Eicher (Hrsg.), Neues Handbuch theologischer 
Grundbegriffe. Erweiterte Neuausgabe, Bd. 1, München 1991, 369-407, 400. 


Pentru prelucrarea acestor elemente au fost consultate in mod deosebit urmätoarele 
izvoare bibliografice: Tracy David, Fragmente und Formen: Universalität und 
Partikularität heute, in: Concilium 33 (1997) 400-407 si Dietmar Mieth, Aufbruch 
und Vision für ein neues CONCILIUM, în: Concilium 33 (1997), 119-129. 

RA BR è S 
mistic , comunicând cu celelalte membre, oferind ceea ce îi este 
specific şi primind de la celelalte membre ceea ce-i lipseşte ei. 


B) În al doilea rând trebuie ţinut cont de faptul că răspunsul 
omului faţă de chemarea lui de creştin se desfăşoară într-un climat de 
aplicabilitate istorică. Este vorba aici de necesitatea unui discernământ 
care să arate, pe de o parte, universalitatea imperativului etic propus 
de Cristos, pe de altă parte, să indice condiţiile concrete, reale, în care 
fragmentul - partea componentă a unui întreg - este posibil atât în 
vestirea şi receptarea lui, cât şi în traducerea acestuia în fapte autentice. 
Cunoscuta expresie „semnele timpului” constituie o categorie menită 
să ne ajute la acceptarea acestui factor. Este vorba de prioritatea 
valorilor morale care se vor realizate în primul rând de om, ţinând cont 
de circumstanţele existente local si temporal, aici si acum. 


Prin urmare, şi materialul care va fi prezentat în cele ce urmează 
va ţine cont de aceste două aspecte: acceptarea unui concept fragmen- 
tar al modelului de viaţă creştină, posibil şi realizabil în condiţiile actua- 
le de viaţă. Ce propune Cristos şi cum poate participa omul modern la 
împlinirea programului său salvific, aici şi acum? Din partea lui Cristos 
vom aprofunda un proiect de viaţă inserat profund în tradiția revelatiei 
biblice: Cristos împuternicitul lui Dumnezeu, trimis în mijlocul 
oamenilor să vestească şi să realizeze Împărăţia Cerului.” Dorind să-şi 
facă publică propria identitate şi proiectul specific al misiunii sale, 


Vezi acest aspect prezentat mei pe larg de către Medard Kehl, Wohin geht die 
Kirche? Eine Zeitdiagnose, Freiburg - Basel - Wien °1996, în mod deosebit 74-80. 


Folosind imaginea ştafetei, s-ar putea înţelege mai bine acest aspect: în cadrul unei 
distanţe mari participă mai mulţi alergători, fiecare parcurgând o parte din această 
distanţă, într-un timp diferit de ceilalţi. 


Vorbind despre raportul dintre dezvoltarea teologiei în raport cu celelalte ştiinţe, 
Josef Ratzinger aduce un elogiu cunoscutului gânditor Romano Guardini, filozof şi 
teolog, care a ştiut să citească „semnele timpului” său şi astfel să conceapă discursul 
teologic pentru timpul său. În acest sens sunt şi lucrările sale teologice cu caracter 
etic - cfr. Josef Kardinal Ratzinger, Wesen und Auftrag der Theologie. Versuche zu 
ihrer Ortsbestimmung im Disput der Gegenwart, Freiburg 1993, 67-69. 


A se vedea importanţa acestui aspect la Heinrich Fries, Fundamentaltheologie, Graz 
- Wien - Köln 1985, mai ales 348-353. 

Cristos se foloseşte de imaginea preferentialä a Bunului Păstor. La 
rândul său omul este invitat să se bucure de opera păstorului: să-i urmeze 
cunoscându-l, recunoscându-l şi rămânând mereu în apropierea lui, în 
atmosferă participativă, interrelationalä - deci comunională. Trei 
puncte principale vor dezvolta această temă: prezentarea portretului 
etic al lui Isus conştient de propria identitate şi de propria misiune, 
implicat personal in denuntarea profetică a răului şi angajat decisiv în 
promovarea binelui. 


Prezentarea unui portret etic al lui Cristos - unicul Mântuitor 


Pentru o bună formare a omului şi a creştinului din timpurile de 
astăzi, este bine de precizat că Isus Cristos nu poate fi prezentat ca o 
„personalitate moralä””. Portretul etic al lui Isus nu rezultă dintr-o 
foaie programatică pe care el ar fi afişat-o încă de la începutul vieţii 
sale pământeşti şi ar fi urmat-o fără nici cea mai mică lacună până la 
sfârşitul ei dramatic. Altfel spus, ceva mai clar şi mai revelator: Isus 
nu este propagandistul unei ideologii morale; iar atunci când moare, 
nu este apărătorul fanatic al unui sistem moral - fie el impus din afară, 
din partea unor instituţii şi sisteme politico-religioase, sau inventat de 
propria fantezie, specifică marilor personalități de orientare totalitară. 
Din contra: Isus respinge ideologia şi fanatismul; în schimb promo- 
veazä şi trăieşte o viaţă radicală, fundamentată pe împlinirea voinţei 


5 Cfr. Evanghelia după Sf. loan, 10,1-18 precum şi multe alte texte paralele sau refe- 


ritoare la aceeași temă: Mc 6,34; 14,27; Mt 9,36; 18,12-14; 25,32; 26,31; Le 15,5-7; 
Mc10,45; In 6,51; 10,15; 11,51-52; 15,13; 18,14. Cât priveşte raportul dintre Isus şi 
Bunul Păstor, vezi La bible de Jerusalem. La Sainte Bible traduite en francais sous 
la direction de l’École biblique de Jerusalem. Nouvelle edition entièrement revue et 
augmentée, Paris 171992, p. 1546, notele c-l. In continuare, această ediţie a Bibliei se 
va cita BJ. 


Aşa cum în Vechiul Testament Dumnezeu nu este în primul rând „Legislatorul”, ci 
Eliberatorul şi Creatorul, în Noul Testament Fiul lui Dumnezeu nu este mai întâi 
autorul unui cod de legi morale, ci Cel care proclamă Împărăţia Cerurilor, cel care a 
murit şi a înviat pentru mântuirea oamenilor. Cfr. Rudolf Hoppe, Jesus - von der 
Krippe an den Galgen, Stuttgart 1996, 75-77. Vezi acelaşi aspect explicat mai pe 
larg de către Joachim Gnilka, Jesus von Nazaret. Botschaft und Geschichte, Freiburg 
- Basel - Wien 21993 (Sonderausgabe), 204-242. 

lui Dumnezeu şi trăită ca o slujire în favoarea oamenilor.'” În cele ce 
urmează va fi aprofundată tripla dimensiune a portretului moral al lui 
Isus, înţeles acest portret ca fiind o creionare a conştiinţei proprii, a 
implicării personale in denuntarea răului şi a climei viciate de acesta, 
precum şi a promovării şi realizării concrete a binelui suprem: 
mântuirea integrală a omului. 


I. Constiinta propriei identități si a propriei misiuni!" 


Lectura pe care Isus o face cunoscută ascultătorilor prezenţi în 
sinagoga din Nazaret”? este o „platformä” din care reiese conştiinţa 
specifică a Maestrului. Este vorba mai întâi de definirea şi precizarea 
propriei identități - în relaţia personală față de Dumnezeu. Apoi este 
vorba de prezentarea programului care decurge din propria-i identitate: 
misiunea salvifică - în relația directă faţă de oamenii aflaţi în suferinţă. 
Să urmărim aceste elemente în cheie cristologică şi mai apoi soteriologică. 


A) Cristologic - Când ne referim la portretul lui Isus Cristos, 
trebuie să aprofundäm conştiinţa permanentă a relaţiei sale intime cu 
Dumnezeu Tatäl.'” Discursul teologic dogmatic ne ajută aici să-l inte- 
legem pe Domnul Isus ca fiind Cristosul, Unsul - iar în cheie profe- 
tică, să-l descoperim ca fiind Mesia. Aici este locul de înţelegere a lui 
Isus ca persoană, în intimitatea Sfintei Treimi - fiind şi trăind într-un 


Vezi acest aspect tratat din punct de vedere exegetic şi etic la Paul Hoffmann / 
Volker Eid, Jesus von Nazareth und eine christliche Moral (QD 66), Freiburg - 
Basel - Wien 1975, 85-94. 


Acest subtitlu urmäreste raportul sträns intre aspectul cristologic si cel soteriologic. 
In acest context vor fi întâlnite binoame ca: Fiul lui Dumnezeu-Fiul Omului, 
persoană-personalitate, esenţă-proexistenţă, 


Este vorba de Luca 4,16-30, unde Isus proclamă în sinagogă textul din Isaia 61,1-2. 
Conform BJ 1488, nota c, această pericopă prezintă programul de viaţă a lui Isus. 


Pentru înţelegerea imaginii lui Isus, aşa cum este el prezentat mai ales în evanghelia 
după Sf. Luca, vezi Joachim Gnilka, Neutestamentliche Theologie. Ein Überblick 
(Die Neue Echter Bibel, Ergänzungsband 1 Zum Neuen Testament), Würzburg 
1989, 52-54. 


160 Isus Cristos şi etica omului de azi 


cadru eminamente interrelațional - comuniune profundă şi dialogalä 
cu Domnul (Tatăl) şi cu Duhul. 


Când Isus îşi precizează în public propria identitate în imaginea 
Bunului Păstor, el are conştiinţa relaţiei sale personale cu Tatăl care-i 
este aproape, cu care el constituie o unitate desăvârşită, unitate partici- 
pată de Duhul care unge, care dă putere, care conferă capacitate extraor- 
dinară. Din contextul acesta de relaţie şi comunicare intratrinitară se 
înţelege faptul că Isus nu este o persoană slabă, firavă, neputincioasă. 
Lucrurile stau invers: Isus ca persoană este puternic. Este puternic 
deoarece se află în relaţie profundă cu Tatăl şi cu Duhul, este puternic 
pentru că păstrează şi trăieşte această relație în mărturia unei fidelitäti 
excelente. Avem aici Esenţa lui Cristos.“ 


B) Soteriologic - Ajutându-ne de cunoscuta expresie filozofică 
agere sequitur esse, vom putea vorbi în continuare de conştiinţa misiunii 
pe care a avut-o Isus. Aici intervine acea calitate a Fiului lui Dumnezeu 
care devine Fiul omului - de fapt, fratele nostru. Conştiinţa misiunii lui 
Isus decurge din trimiterea iniţiată de către Tatăl şi de aceea din relația 
sa faţă de oameni. Dacă, faţă de Tatăl şi faţă de Duhul, Cristos poate fi 
cunoscut şi adorat ca persoană, în contextul raportului său cu oamenii 
el poate fi re-cunoscut şi prețuit ca personalitate! 2 


Acelaşi Bun Păstor are conştiinţa unor relaţii delicate faţă de cei 
care trăiesc în comuniune cu el, care-i recunosc glasul şi-i urmează 
paşii. Autoritatea lui Isus în mijlocul turmei nu este agresivă, ci con- 
structivă. Tăria identităţii proprii în cadrul relaţiei verticale față de Tatăl 
şi de Duhul este fundamentul şi izvorul tenacitätii sale faţă de cei pe 


Vezi Heinz Schiirmann, Jesus. Gestalt und Geheimnis, hrsg. Von Klaus Scholissek, 
Paderborn 1994, în mod deosebit subtitlul Die „christologische” Heilspräsenz, 60-63; 
la fel Rudolf Schnackenburg, Die Person Jesu Christi im Spiegel der vier Evangelien 
(Herders Theologischer Kommentar zum Neuen Testament, Supplementband IV), 
Freiburg - Basel - Wien 1993, indeosebi titlul Der Sohn Gottes, 58-66. 


Pornind de la raportul potenfä - act, personalitatea este poate fi înţeleasă ca fiind 
forma reală şi istorică în care Cristos îşi trăieşte forţa propriei persoane. Cfr. Rudolf 
Schnackenburg, Die Person Jesu Christi..., 66-75; Rudolf Hoppe, Jesus..., 44-45. 

care doreşte să-i elibereze din condiția sclaviei pentru a-i înălța la 
demnitatea de prieteni apropiaţi şi de colaboratori eficienţi." În acest 
sens recunoaştem pe Isus ca Pro-Existenţă. 


II. Implicarea personală în denuntarea profetică a răului 


Dacă se permite o clasificare a oamenilor în trei categorii: pesi- 
miştii la o extremă, optimiştii la cealaltă extremă, iar între aceştia mode- 
raţii de centru, pentru persoana şi personalitatea lui Isus nu găsim o 
categorie corespunzătoare. Departe de a-l putea trece pe Isus în rândul 
diferitelor categorii de orientare omenească, trebuie să observăm 
specificul portretului său în relaţie strânsă cu planul misiunii sale, plan 
ce are în centru proclamarea şi iniţierea Împărăției lui Dumnezeu. Un 
prim aspect în abordarea acestei teme este atitudinea sa radicală în 
denuntarea şi combaterea stăpânirii răului. În al doilea rând, se va 
reflecta asupra angajării sale decisive pentru promovarea domniei 
binelui, la nivel de cuvânt şi faptă, de vestire şi realizare eficientă”. 


Atât textul citit de Isus în sinagoga din Nazaret cât şi discursul 
său autobiografic în calitate de păstor presupun din partea lui Isus un 
simţ realist cât priveşte modul de a vedea şi judeca starea de facto a 
existenței omenirii ŞI a lumii. 


A) Nazaret - Realitatea existenţială spre care Cristos este trimis, 
după a ce a fost investit cu Puterea Celui Preaînalt, este în primul rând 
o lume a durerii, a suferinței, a lipsei libertăţii. Este o lume cu deficienţe 


16 Cfr. Petr Pokorný, Lukas 15,11-32 und die lukanische Soteriologie, in: Karl Kertelge 
/ Traugott Holtz / Claus-Peter März (Hrsg.), Christus bezeugen (FS für Wolfgang 
Trilling zum 65. Geburtstag), Leipzig 1989, 179-192, in mod deosebit 185-187. 


În acest sens s-ar putea face o paralelă între prologul din evanghelia după Ioan (In 1,1-18) 
şi contextul proclamării pericopei din Isaia (61,1-2) în evanghelia după Luca (Le 4,16-30). 


Pentru înţelegerea acestui punct se pot avea în vedere multele „vindecări ale bolna- 
vilor” şi „izgonirea diavolilor”. Ele presupun prezenţa şi lucrarea răului prin boli şi 
stăpâniri din partea celui Rău. Cfr. Rudolf Schnackenburg, Die Person Jesu Christi..., 
45-51; Joachim Gnilka, Jesus von Nazaret..., 118ss; Jean Giblet / Pierre Grelot, art. 
Krankheit - Heilung, în: Xavier Leon-Dufour u.a. (Hrsg.), Wörterbuch zur Biblischen 
Botschaft, Freiburg - Basel - Wien 21981 (Sonderausgabe), 391-394, 392ss. 

grave cât priveşte relaţiile dintre oameni - verticale şi orizontale. 
Domneşte asuprirea, nedreptatea, întunericul şi, mai ales, lipseşte 
prezenţa lucrativä şi îndurătoare a lui Dumnezeu. În faţa unei astfel de 
situaţii, Cel puternic devine avocatul celor slabi. Cel bogat devine 
sprijinitorul celor săraci. Cel umplut de bucuria comuniunii iubirii 
trinitare devine prietenul apropiat al celor închişi, neglijati, emarginati 
şi insträinati. În realizarea acestui proiect de viaţă, Isus se dovedeşte 
un bun cunoscător al condiţiei în care a ajuns omul şi omenirea. El 
intervine în favoarea oamenilor denuntänd mai întâi răul şi structurile 
omeneşti pe care acesta le-a infectat şi corupt. Gestul profetic de 
purificare a templului!” trimite la critica aspră a profeților care au 
intervenit mereu în favoarea fidelității faţă de Dumnezeu, precum şi în 
favoarea respectării oamenilor, în primul rând al celor săraci. Împără- 
ţia lui Dumnezeu proclamată de Isus nu acceptă coabitarea cu stăpâni- 
rea răului şi cu cei care-i slujesc: persoane, structuri şi instituţii. În 
acest context este indispensabil procesul de convertire făcut posibil de 
Dumnezeu Tatăl prin lucrarea transformatoare a Duhului”. 

B) Bunul Păstor - Folosind cu predilecție imaginea Bunului Păs- 
tor pentru a-şi defini modul său de împlinire a voinţei Tatălui ca o 
slujire în favoarea oamenilor, Isus ia mai întâi atitudine critică faţă de 
factorii primari responsabili de păstorirea turmei. El nu se dă înapoi în 
faţa realităţii existente. Continuând critica responsabilă a profeților - în 
chip special prezentă la Ezechiel”! - Isus îi denunță pe păstorii de 
proastă calitate slujitorială, devenită o meserie profitabilă, şi se distan- 
teazä de aceştia precizând noul său concept de slujire în dragoste, acea 


' Evanghelia după Ioan 2,13-22 şi par. Cfr. BJ 1532, nota b. 


2 De notat aici faptul că Isus nu practică o operaţie cosmetică, permiţând răului să 


persiste, oferindu-i fie o spoială umanistă, fie chiar încercând să justifice existenţa 
răului ca o necesitate sau un fatum. Isus nu intenţionează să repare o lume veche, 
grav afectată de puterea distrugătoare a răului, ci edifică o lume nouă, izgonind răul 
şi eliberându-i pe oameni de puterea sa. 


” În cartea profetului Ezechiel, cap. 22, se află o critică aspră adresată conducătorilor 


poporului. Şi mai categoric este cuvântul profetului împotriva păstorilor necinstiti ai 
Israelului în cap.34. Cât priveşte preferința lui Isus pentru imaginea bunului Păstor şi 
relaţia ei cu profeţii, în primul rând cu Ezechiel, vezi BJ 1280, nota d. 

dragoste care-l face capabil pe păstor să-şi dea viaţa pentru oitele sale. 
Logica lui este cea a unei armonii minunate între tăria de caracter a 
persoanei Şi eficacitatea personalităţii: cel puternic slujeşte celor slabi. 
Este dispus să-şi dea viaţa pentru a salva turma, în contrast cu näimitii 
care, în faţa pericolului iminent, îşi scapă propria piele expunând tur- 
ma sfâşierii lupilor. Critica profetică în fața stăpânirii răului este una 
dintre trăsăturile constitutive ale portretului etic al lui Isus.” 


III. Angajare decisivă în promovarea binelui 


Alături de atitudinea de denuntare a răului şi a factorilor implicaţi 
în răspândirea lui, Isus se impune prin excelenţă atunci când prezintă 
pozitivitatea programului său ca pledoarie în favoarea binelui. Mesajul 
său la nivel de cuvânt şi de faptă constituie deja faza germinativă a 
Împărăției Cerurilor”. 


A) Ceea ce propune el în cuvânt este o revelare a lui Dumnezeu, 
Tatăl cel bun prin excelență. Dacă pentru a înţelege atitudinea decisivă 
a lui Isus în demascarea şi respingerea păcatului, ne putem folosi de 
parabola fiului risipitor, care ar trebui să se numească „a Tatălui plin 
de bunätate””*, ne putem folosi de exemplul bunului samaritean” 
pentru a ilustra opţiunea lui Isus în favoarea realizării binelui. Pentru 
cel chemat să fie beneficiar al Împărăției Cerului, nu este suficient doar 
să respingă răul şi să se ferească de puterea sa destructivă. Fiinţa nouă, 
devenită ca atare ca rod al procesului de convertire, este chemată să 
depăşească limita minimă a dreptăţii legaliste. În această direcţie 


* Vezi Paul Hoffmann / Volker Eid, Jesus von Nazareth..., 202; Raymond Deville / 
Pierre Grelot, art. Reich Gottes, in: Xavier Leon-Dufour u.a. (Hrsg.), Wörterbuch 
zur Biblischen Botschaft..., 554-559, aici 557: 2. Die aufeinanderfolgenden Phasen 
des Reiches. 


* În acest sens pot fi înțelese, de ex. parabola gräuntelui de muştar şi cea a aluatului 


din evanghelia după Sf. Matei (13,31-33). 


Cfr. Jakob Kremer, Lukasevangelium (Die Neue Echter Bibel: Kommentar zum 
Neuen Testament mit der Einheitsübersetzung; Bd. 3), Würzburg 1992, 160. 


> Evanghelia după Luca 10,29-37. 

trebuie înţeleasă învăţătura lui Isus prezentată în predica de pe munte, 
2 a Pe 26 
în proclamarea fericirilor şi expunerea multor parabole”. 


B) Atunci când ne referim la mărturia lui Isus în favoarea binelui 
şi la nivel de faptă, trebuie să remarcăm din nou tăria personalităţii 
sale. Trecând de la expunerea teoretică (aşa cum este, de ex., în pilda 
bunului samaritean), la atitudinea practică, Isus îşi dovedeşte opţiunea 
fundamentală faţă de cei săraci. Termenul de sărăcie nu trebuie redus 
aici doar la nivelul lipsurilor materiale, ci trebuie privit mult mai 
larg””. Săracă a fost mama văduvă din Naim care-şi conducea unicul 
copil la cimitir, săracă a fost şi femeia surprinsă în adulter, sărac a fost 
şi vameşul Zaheu precum şi orbul din naştere... 


Din parabola Bunului Păstor, a bunului Tată şi cea a bunului Sa- 
maritean se desprinde clar o ierarhie a preferințelor lui Isus, atunci când 
vrea să facă binele. Astfel preferă căutarea îngrijorată şi grijulie a oifei 
pierdute, renunțând la satisfacția de a sta în compania celorlalte 99. 
Susţine atitudinea tatălui care părăseşte casa pentru a-l întâmpina pe 
fiul mai tânăr aflat în plin proces de convertire. Se declară total decis 
în favoarea samariteanului pentru care omul aflat în durere este mai 
important decât continuarea călătoriei pe care şi-a propus-o. 


Desigur că momentul cinei pascale reprezintă un alt moment de 
mărturie a binelui în favoarea oamenilor, în primul rând al ucenicilor. 
Este vorba aici de un nou model de relaţie între el şi cei care îl urmează“. 
Este depăşită şi dată la o parte relația stăpân-sclav, pentru a promova 
raportul partenerial domn-prieten colaborator. 


În acest context de evenimente cu mare semnificaţie istorico-sal- 
vifică, asistăm la încredințarea mandatului ucenicilor: să fie martorii iubirii 
sale în atitudine slujitorială - este simbioza etică în teoria poruncii iubirii 
şi în practica spălării picioarelor. Rezultatul duce la comuniunea tainică 
în semnele euharistice. De aici începând, în mod deosebit, deci de la 


26 Cfr. Evanghelia după Matei, capitolele 5-7; 


Cfr. Aquinata Böckmann, art. Armut, în: Christian Schütz (Hrsg.), Praktisches Lexikon 
der Spiritualităt, Freiburg - Basel - Wien 1992 (Sonderausgabe), 64-68, îndeosebi 66. 
Vezi Evanghelia după Ioan, capitolul 13, care începe cu scena în care Isus spală 
picioarele ucenicilor. 

evenimentele morţii şi învierii sale, începe să se nască Biserica - 
reprezentantă şi continuatoare a operei lui Cristos Isus în lume. Astfel, 
Domnul Isus rămâne modelul de viaţă şi al omului de azi. Aceasta este 
şi mărturia personală a cunoscutului exeget Joachim Gnilka - specialist în 
Noul Testament - de la München: „Cu siguranţă că a te preocupa de Evan- 
ghelie înseamnă o posibilitate de a-l cunoaşte pe Isus, de a deveni elevul 
lui. Aceasta este dorinţa evangheliilor, şi anume că ele nu vor doar să 
amintească fapte istorice, ci, înainte de toate, vor să pună legătură cu Isus 
cel viu, vor să-l facă pe cititor conştient de această valoare a Evangheliei, 
că aici nu am de-a face cu o materie istorică, trecută, moartă, ci aici îl 


întâlnesc pe Cel despre care ştiu în credință că trăieşte, că El se 


e NE Pia > = EN) 
adresează vieţii mele şi că El lucrează la fel în cadrul comunității”. 


Zusammenfassung 


Der vorliegende Beitrag will den heutigen Menschen ein ethisches Lebens- 
modell am Beispiel Jesu Christi anbieten. Zu Beginn werden einige Bemer- 
kungen gegenüber der widerspruchsvollen Lage des zeitgenössischen Christen 
in der rumänischen Gesellschaft gemacht, wo man den eucharistischen Anbeter 
aus der Kirche nicht immer in Harmonie mit sittlichen und christlichen Ansprü- 
chen im weltlichen Lebensfeld als handelnden Bürger finden kann. Ange- 
sichts der Glaubenskrise in Sachen Identität und Berufung des modernen Men- 
schen, gegenüber dem den Menschen entmenschlichenden Elend und bezü- 
glich der Suche nach neuen Handlungsorientierungen, wird dann ein ethi- 
sches Portrait Jesu dargestellt, wobei drei Hauptpunkte erörtert werden: 
erstens die Identität und die Mission Jesu Christi in seinen Beziehungen zu 
Gott (Essenz) und zu den Mitmenschen (Pro-Existen) gemäß seiner persönli- 
chen Vorstellung in der Synagoge zu Nazareth; zweitens das Auftreten des 
Herrn für das Denunzieren und das Bekämpfen der Herrschaft des Bösen 
(der Gute Hirt); drittens der Einsatz Jesu für den Vollzug des Reiches Gottes, 
vor allem in seiner Option für die Armen (der Barmherzige Samariter). In 
Jesus Christus findet der heutige Christ und Bürger ein Lebensmodell, das 
ihn ermutigt, die eigene Berufung zu entdecken, kritische Stellungnahme zur 
Lage der unmenschlichen Armut zu beziehen und am Aufbau eines hu- 
maneren und besseren Zusammenlebens aktiv teilzunehmen. 


% Joachim Gnilka, Jesus von Nazaret..., 330. 


